El poll i la puça
Introducció

El poll i la puça se’n volen casar:
–Com ens casarem si no tenim pa?
Respon la formiga des del formiguer:
–Avant, avant les noces: de pa, jo en duré.

Estrofes

1. –De pa, ja en tenim; carn, com ho farem?
Respon la guineu des del galliner:
–Avant, avant les noces: de carn, jo en duré.

2. –De carn, ja en tenim; vi, com ho farem?
Respon el mosquit del fons del celler:
–Avant, avant les noces: de vi, jo en duré.

3. –De vi, ja en tenim; però qui sonarà?
Ja en respon el grill, que sap sonar bé:
–Avant, avant les noces: que jo sonaré.

4. –Sonador, ja en tenim; però qui ballarà?
Respon el gripau, que sap ballar bé:
–Avant, avant les noces, que jo ballaré.

5. –Ballador tenim; però amb qui ballarà?
Respon la rateta de dins del graner:
–Lligueu-me bé la gata, que jo ballaré.

Cançons populars